## Rješenje o odobrenju objavljivanja ponude za preuzimanje javnoga dioničkog društva Ilirija d.d. iz Biograda na Moru Arsenal holdingsu d.o.o. iz Zadra

### NN 67/2005 (1.6.2005.), Rješenje o odobrenju objavljivanja ponude za preuzimanje javnoga dioničkog društva Ilirija d.d. iz Biograda na Moru Arsenal holdingsu d.o.o. iz Zadra

# KOMISIJA ZA VRIJEDNOSNE PAPIRE REPUBLIKE HRVATSKE

**1341**

Sukladno odredbama članka 13. stavka 2. Zakona o
preuzimanju dioničkih društava (»Narodne novine« broj 84/02, 87/02 i 12/02),
Komisija za vrijednosne papire republike Hrvatske, na temelju Zahtjeva trgovačkog
društva ARSENAL HOLDINGS d.o.o., Zadar, Perivoj Gospe od zdravlja 1, zastupanog
po opunomoćeniku, trgovačkom društvu RAST d.o.o., Varaždin, R. Boškovića 20,
kojeg zastupa Mladen Ostrički, direktor, za odobrenje
objavljivanja ponude za preuzimanje javnog dioničkog društva ILIRIJA d.d.,
Biograd na Moru, Tina Ujevića
7, na sjednici održanoj 24. svibnja 2005. godine, donijela je

## RJEŠENJE

1. Trgovačkom društvu ARSENAL HOLDINGS d.o.o.,
Zadar, Perivoj Gospe od zdravlja 1, odobrava se objavljivanje ponude za
preuzimanje javnog dioničkog društva ILIRIJA d.d., Biograd na Moru, Tina Ujevića 7.

2. Ovo Rješenje objavit će se u »Narodnim
novinama«.

```
Obrazloženje
```

```

```

I. Trgovačko društvo ARSENAL HOLDINGS d.o.o.,
Zadar, Perivoj Gospe od zdravlja 1 (dalje u tekstu: Ponuditelj), zastupano po
opunomoćeniku, trgovačkom društvu RAST d.o.o., Varaždin, R. Boškovića 20, kojeg
zastupa Mladen Ostrički, direktor, podnijelo je
Komisiji za vrijednosne papire Republike Hrvatske (dalje u tekstu: Komisija),
19. svibnja 2005. godine, sukladno odredbama Zakona o preuzimanju dioničkih
društava (dalje u tekstu: Zakon), Zahtjev za odobrenje objavljivanja ponude za
preuzimanje trgovačkog društva ILIRIJA d.d., Biograd na Moru, Tina Ujevića 7 (dalje u tekstu:
Izdavatelj), ponudu i isprave iz članka 12. stavak 2. Zakona, od kada se
Zahtjev Ponuditelja za odobrenje objavljivanja ponude za preuzimanje smatra
urednim.

II. Izdavatelj je javno dioničko društvo,
sukladno odredbi članka 14. Pravilnika o sadržaju i obliku financijskih i
poslovnih izvješća javnih dioničkih društava (»Narodne novine« 118/03), u svezi
s odredbama članka 114. stavaka 1. i 5. Zakona o tržištu vrijednosnih papira
(»Narodne novine« broj 84/02).

Komisija je izvršila uvid u podatke sudskog
registra na Internetu te utvrdila da temeljni kapital Izdavatelja iznosi
97.260.540,00 kuna.

Uvidom u podatke Središnje depozitarne agencije
d.d., Zagreb, iz predmeta: Komisija – dostava podataka o izdavateljima: klasa:
450-08/03-01/210, utvrđeno je da je Izdavatelj na zadnji dan u mjesecu srpnju,
kolovozu i rujnu 2003. godine, imao više od 100 dioničara.

III. Obveza objavljivanja ponude za preuzimanje,
sukladno odredbi članka 4. stavak 2. Zakona, nastala je za Ponuditelja 22.
listopada 2003. godine, stjecanjem 9.170 dionica Izdavatelja na dražbi održanoj
na Varaždinskoj burzi d.d., Varaždin, po cijeni od 132,00 kune po dionici.

Naime, Ponuditelj, koji je tijekom 2003. godine
bio upisan u sudski registar trgovačkog suda u Zadru pod tvrtkom TEKSTIL
d.o.o., Zadar, Perivoj Gospe od zdravlja 1, na temelju prethodne ponude za
preuzimanje dionica Izdavatelja, objavljene u svibnju 2003. godine, stekao je
manje od 75,00% dionica s pravom glasa Izdavatelja, odnosno raspolagao je sa
171.699 dionica s pravom glasa Izdavatelja ili sa 72,13% dionica s pravom
glasa, što je iznosilo 72,13% temeljenog kapitala Izdavatelja i davalo 75,71%
glasova, budući da je temeljni kapital Izdavatelja tada iznosio 23.802.000,00
DEM i bio je podijeljen na 238.020 redovnih dionica, nominalne vrijednosti
100,00 DEM svaka, a Izdavatelj je prema podacima Središnje depozitarne agencije
d.d., Zagreb, nakon završetka predmetne ponude za preuzimanje raspolagao sa 11.248
vlastitih dionica.

Nakon stjecanja 9.170 dionica Izdavatelja,
Ponuditelj raspolaže s ukupno 180.869 dionica Izdavatelja, što prema podacima
Središnje depozitarne agencije d.d., Zagreb, predstavlja 72,53% učešća u
temeljnom kapitalu Izdavatelja te daje 72,56% od ukupnog broja glasova koje
daju dionice Izdavatelja s pravom glasa.

Ponuditelj sukladno članku 8. stavak 2. i 3.
Zakona djeluje zajed­nički
s Davorom Tudorovićem, Neviđane,
Neviđane 33 i Goranom Medićem,
Biograd na Moru, J. Dalmatinca 32. Davor Tudororović,
Neviđane, Neviđane 33,
raspolaže sa 10.000 dionica Izdavatelja, te je imatelj 90,48% poslovnih udjela
u Ponuditelju, dok Goran Medić, Biograd na Moru, J.
Dalmatinca 32, raspolaže sa 4.000 dionica Izdavatelja, te je direktor
Ponuditelja. Sve tri osobe zajedno raspolažu s ukupno 194.869 dionica
Izdavatelja, odnosno 78,14% učešća u temeljnom kapitalu Izdavatelja, što daje
78,39% od ukupnog broja glasova koje daju dionice Izdavatelja s pravom glasa.

IV. Cijena po kojoj Ponuditelj nudi otkup dionica
u ponudi za preuzimanje iznosi 150,00 kuna po dionici. Najviša cijena po kojoj
su Ponuditelj i osobe s kojima Ponuditelj djeluje zajednički stjecali dionice
Izdavatelja s pravom glasa u razdoblju nakon prethodne ponude za preuzimanje
iznosi 132,00 kune po dionici. Prema očitovanjima Zagrebačke burze d.d., Zagreb
i Varaždinske burze d.d., Varaždin, dostavljenih na zahtjev Komisije (u
predmetu: klasa: 450-08/05-01/93), na Zagrebačkoj burzi d.d., Zagreb u zadnja
tri mjeseca prije nastanka obveze objavljivanja ponude za preuzimanje nije bilo
trgovine dionicama Izdavatelja niti kroz trgovinski sustav niti putem dražbi,
dok je u istom razdoblju na Varaždinskoj burzi d.d., Varaž­din,
bila jedna transakcija dionicama Izdavatelja, po cijeni 132,00 kune po dionici,
a temeljem koje transakcije je Ponuditelj stekao 9.170 dionica Izdavatelja, te
je utvrđeno da je cijena izražena u ponudi za preuzimanje u iznosu od 150.000
kuna po dionici, utvrđena u skladu s odredbama članka 15. stavci 3. – 6.
Zakona.

V. Ponuditelj je zajedno s osobama s kojima
djeluje zajednički vlasnik 194.869 redovnih dionica Izdavatelja, a temeljeni
kapital Izdavatelja podijeljen je na 249.386 redovnih dionica, svaka u
nominalnom iznosu od 390,00 kuna. Izdavatelj raspolaže sa 790 vlastitih dionica.
Novčana sredstva potrebno je osigurati sukladno odredbi članka 9. stavka 1.
Zakona, za plaćanje preostalih 53.727 dionica Izdavatelja s pravom glasa, u
iznosu od najmanje 8.059.050,00 kuna. uvidom u Garanciju broj 5401131270 koju
je 12. svibnja 2005. godine, u korist svih dioničara Izdavatelja, izdala
ERSTE&STEIERMÄRKISCHE BANK d.d., Rijeka, Jadranski trg 3a, s rokom važenja
do 17. kolovoza 2005. godine, utvrđeno je da je Ponuditelj osigurao sredstva u
iznosu 8.187.050,00 kuna.

VI. Nadalje, utvrđeno je da su Zahtjevu
priložene potvrde o plaćenoj administrativnoj pristojbi i naknadi, sukladno
odredbama članka 2. točke 24. Pravilnika o vrsti i visini administrativnih
pristojbi i naknada (»Narodne novine« broj 115/02 i 43/03.).

VII. Budući da je Ponuditelj dostavio tekst
ponude za preuzimanje sastavljen sukladno odredbi članka 12. stavka 1. Zakona,
te dokumentaciju propisanu odredbom stavka 2. istoga članka Zakona, odlučeno je
kao u izreci.

VIII. Na temelju odredbe članka 8. stavka 4.
Zakona o tržištu vrijednosnih papira, ovo Rješenje objavljuje se u »Narodnim
novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku 30 dana od dana primitka ovog Rješenja.

Klasa: UP/I-450-08/05-02/79

Urbroj: 567-01/05-2

Zagreb, 24. svibnja 2005.

Predsjednik Komisije

**Miljenko** **Fičor**, v. r.

Rješenje, NN 67/2005-1341